Odd+har+begynt+på+Kirsebærdalen!

Jeg ble møtt av hoppende, ekstatiske og oppspilte barn i garderoben på morgenen." HAN HAR BEGYNT!! Sekken til Odd er her, men vi finner han ikke!!?" Vi brukte hele morgenen på å lete. Overalt! til og med på doen på Mattisskogen:) Han var ingen steder.. Denne morgenen ble morgensamling byttet ut med detektivsamling. Vi undret oss sammen og fortalte hva vi hadde sett og opplevd denne morgenen. "Da jeg kom i barnehagen til morgen i dag, så jeg **HØNESPOR** ved porten! Det er mammaen til Odd!"
 * Tirsdag 10 oktober:**
 * "Vi må ha en detektiv samling!"**
 * Vi la en plan om at vi måtte lete ute!**

...men der var han heller ikke

Vi lette masse ute også! Barna så spor overalt! Både hønespor og eggespor! Men ingen Odd..
 * "Kan han ha dratt til stedet vårt?"**

Vi ble enige om at vi måtte ta turen dit med en gang! Vi lette på veien, ropte på Odd, men ingen svarte. På bunn av bakken opp mot stedet vårt, endret stemningen seg plutselig. "Det er noen der?!" Det ble ganske så stille i gruppa og vi gikk sakte opp. Og så fikk vi alle øye på han. Odd. Der satt han på huska vår! Noen sprang til for å hilse på han, andre stod litt igjen og undret seg over om han var ekte. Han ligner jo! Han ser ut som en ekte gutt. Han ser ut som en dukke. Det var litt kaldt denne dagen og Odd var ikke så godt kledd. Så etter at et av barna hadde kledd på Odd skjerfet sitt, satte vi oss på bålplassen og fikk hilse på Odd. Han gikk rundt å håndhilste på de alle. Det var en høytidelig stemning i gruppen.
 * Er han ekte?**
 * Så ble Odd med oss hjem til barnehagen, hvor vi ville vise han rundt.**